Sõltuvalt ülesande püsitusest võib olla otstarbekam kasutada Aerolaserskaneerimise andmete asemel kõrgusmudeleid, sest osa eeltööd on kõrgusmudeli loomisega juba tehtud - mudelid iseloomustavad erineva täpsusega ühe või teise nähtuse (maapinna kõrguse, taimkatte kõrguse, maapinna koos seal olevate rajatiste ja taimkatte ehk pinnakatte kõrguse) iseloomu ja neid on seejuures kergem käsitleda (vähem mahukas ja seega vähem arvutusresurssi nõudev algandmestik). Seetõttu oleme aerolaserskaneerimise tulemusena saadud ja automaatse klassifitseerimise läbinud kõrguspunktidest loonud erineva lahutusega võrgustik-tüüpi (GRID) kõrgusmudelid (DEM - Digital Elevation Model). Võrgustik-tüüpi mudeli puhul tekitatakse algandmete interpoleerimise teel kõrguspunktid regulaarse sammuga ning seetõttu nimetatakse sageli sellist mudelit ka kõrgusrastriks - iga piksel (võrgusilma punkt) annab oma asukohas edasi nähtuse ümberkaudsete andmete alusel interpoleeritud kõrgusväärtuse.
#000000
Maapinna kõrgusmudelid (DTM - Digital Terrain Model) on saadaval lahutusega 1 meeter, 5 meetrit ja 10 meetrit. Failiformaatideks on 32-bit GeoTIFF ning XYZ (ASCII) formaat.
#000002
Kõige uuema maapinna kõrgusmudeli kartogramm.
#000003
Lisaks maapinna kõrgusmudelile pakume kogu Eesti ulatuses maakatte kõrgusmudelit (DSM - Digital Surface Model) lahutusega 1 meeter ja 5 meetrit, samuti maakatte kõrgusmudelit, millest on lahutatud maapind (nDSM - normalised Digital Surface Model) lahutusega 1 meeter ja 5 meetrit ning taimkatte kõrgusmudelit (CHM - Canopy Height Model) lahutusega 4 meetrit (uue lidariga lennatud alal) ning 10 meetrit.
#000004
Maakatte kõrgusmudel näitab maapinnale lisaks taimkatte, hoonete ja muude inimtekkeliste objektide kõrgusi.DSM mudel näitab kõrgusi merepinnast ja nDSM mudel näitab kõrgusi maapinnast. Näiteks on huvilistel võimalik uurida, millised on mõne piirkonna kõrgeimad hooned, kus asuvad Eestimaa kõrgeimad metsad jne. Samuti saab maakatte kõrgusmudeli abil tutvuda oma metsa, kodumaja või mõne muu kodukandis asuva objekti kõrgusega. nDSM tuletamiseks on maakattemudelist (DSM - Digital Surface Model) lahutatud maapinna kõrgusmudel (DTM). Mudelist on eemaldatud objektid, mille kõrgus maapinnast jääb kahest meetrist allapoole. Kuna üle-eestiliste aerolaserskaneerimise andmete maksimaalne punktide vahe on kuni 2,6 meetrit, siis võib juhtuda, et ka mõned väiksemad objektid on mudelist puudu. Levitatavaks failiformaadiks on GeoTIFF.
#000005
Kõige uuema maakatte kõrgusmudeli kartogramm.
#000006
Taimkatte kõrgusmudel (CHM) näitab taimestiku kõrgust maapinnast. Taimkatte kõrgus on oluline parameeter arvutamaks puidu tagavara või biomassi. Samuti saab sellest informatsiooni raietööde planeerimisel, et hinnata puistu vanust ning raieküpsust. Ka on taimkatte kõrgusmudelit võimalik kasutada maa hindamisel. Mudelist on eemaldatud hooneteks klassifitseeritud LiDAR-i punktid, kuid tiheasustusega aladel võib siiski ka hooneid esineda. Mudeli piksli väärtuse arvutamisel on kasutatud maksimaalset väärtust. Levitatavaks failiformaadiks on GeoTIFF.
#000007
Samuti on levituses erineva lahutusega (0.25m, 5m, 10m, 25m) värvilised ja halltoonides reljeefvarjutuse ilupildid GeoTIFF formaadis.
#000008
Vaata Fotokaart WMS teenuses - maakatte ja taimkatte kõrgusmudel, reljeefivarjutused
#000009
Maakatte kõrgusmudel (nDSM) Toompea ümbruses. Näiteks Pika Hermanni kõrgus maapinnast on 45 meetrit ja merepinnast ligikaudu 88,5 meetrit.
#000011
Taimkatte kõrgused Põlva ligidal Taevaskojas. Punasega on kujutatud taimestik, mille kõrgus on üle 30 meetri maapinnast, oranžiga 20-30 m kõrgune taimestik ja rohekate toonidega madalam taimestik.
#000012
Kaardirakenduse tugi telefon: +372 675 0866 e-post: kaardirakendus@maaamet.ee
#000013
Mustamäe tee 51, 10621 Tallinn telefon +372 665 0600 e-post maaamet@maaamet.ee Liitu uuGISed listiga
#000014